|  |  |
| --- | --- |
| **POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O NACRTU ODLUKE O IZRADI V. IZMJENE I DOPUNE GENERALNOG URBANISTIČKOG PLANA GRADA VARAŽDINA (V. IiD GUP-a)**  **INTERNETSKOG SAVJETOVANJA SA ZAINTERESIRANOM JAVNOŠĆU** | |
| RAZLOZI DONOŠENJA AKTA | Osnovni razlozi za pokretanje postupka izrade i donošenja V. IiD GUP-a su usuglašavanje javnog interesa i različitih interesa i potreba korisnika prostora prema inicijativama za izmjenu i dopunu GUP-a, a utvrđeni su u Izvješćima gradonačelnika Grada Varaždina koja su Zaključcima prihvaćena od strane Gradskog vijeća i objavljena u „Službenim vjesnicima Grada Varaždina“ i to u:  - Izvješću o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje prostornih planova odnosno njihovih izmjena i dopuna (*u daljnjem tekstu*: Izvješće za 2016. g.), KLASA: 350-01/16-01/12, URBROJ: 2186/01-06-02/3-16-1, od 06. prosinca 2016. godine, „Službeni vjesnik Grada Varaždina“, broj 9/16;  - Izvješću o zaključcima stručne analize zaprimljenih inicijativa za 2017. godinu u svrhu utvrđivanja osnovanosti pokretanja postupka za izradu i donošenje prostornih planova odnosno njihovih izmjena i dopuna (*u daljnjem tekstu*: Izvješće za 2017. g.), KLASA: 350-01/18-01/12, URBROJ: 2186/01-06/13-18-1, od 27. lipnja 2018. godine, „Službeni vjesnik Grada Varaždina“, broj 6/18;  - Izvješću zaključcima stručne analize zaprimljenih inicijativa za dio 2018. i 2019. godinu u svrhu utvrđivanja osnovanosti pokretanja postupka za izradu i donošenje prostornih planova odnosno njihovih izmjena i dopuna (*u daljnjem tekstu*: Izvješće za dio 2018. i 2019. g.), KLASA: 350-01/19-01/4, URBROJ: 2186/01-06/13-19-2, od 21. studenog 2019. godine, „Službeni vjesnik Grada Varaždina“, broj 9/19.  Razlozi za pokretanje postupka izrade i donošenja V. IiD GUP-a su i dijelom usklađenje s važećom zakonskom regulativom u smislu usklađenja pojma „građevine javne i društvene namjene“ s važećim Zakonom o prostornom uređenju, članak 3. stavak 1. točka 5. te eventualno po potrebi i drugim propisima, dokumentima i drugim Odlukama Grada Varaždina.  Razlozi za pokretanje postupka izrade i donošenja V. IiD GUP-a su također usklađenje GUP-a vezano za planirane izmjene i dopune Prostornog plana uređenja Grada Varaždina (*u daljnjem tekstu:* PPUG). |
| CILJEVI PROVOĐENJA SAVJETOVANJA | |  | | --- | | Cilj provođenja savjetovanja sa zainteresiranom javnošću je upoznavanje javnosti s Odlukom o izradi V. Izmjena i dopuna Generalnog urbanističkog plana grada Varaždina te dobivanje mišljenja, primjedbi i prijedloga te eventualno prihvaćanje zakonitih i stručno utemeljenih prijedloga, primjedbi i mišljenja. | |
| ROK ZA PODNOŠENJE MIŠLJENJA, PRIMJEDBI I PRIJEDLOGA | od 30. prosinca 2019. do 30. siječnja 2020. godine |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | |  | | --- | | Pisane primjedbe dostavljaju se na adresu: GRAD VARAŽDIN, Upravni odjel za komunalne poslove, urbanizam i zaštitu okoliša , Trg slobode 12/II, 42000 Varaždin s naznakom Primjedbe, prijedlozi i mišljenja na Nacrt Odluke o izradi V. IiD GUP-a grada Varaždina ili na e-mail adresu: komunal@varazdin.hr | |
| Sukladno odredbama članka 73. Poslovnika o radu Gradskog vijeća Grada Varaždina („Službeni vjesnik Grada Varaždina“ broj 4/14 i 6/14) izrađivač prijedloga akta, nakon provedenog postupka javne rasprave sastavlja izvješće u kojem su sadržane prihvaćene ili neprihvaćene primjedbe i prijedlozi iz rasprave te ga objavljuje na službenoj Internet stranici Grada. | |